《寄汪育德斋 其二》
明代·程通

霜落吴江锦树稠，数声鸿雁海天秋。来书己尽乡中事，对景惟添客里忧。

烱烱丹心思报国，星星白发觉盈头。人间回首深愁困，何日烟尘净北州。

作者简介：（1364—1403）明徽州府绩溪人，字彦亨。洪武二十三年举人。授辽府纪善。建文初，燕王兵起，随辽王南归京师，上封事，陈备御策，进左长史。永乐初，从辽王徙荆州。旋上封事被发，下狱死。